РЕШЕНИЕ № 55-МИ

ГР. СЪРНИЦА, 05.10.2021 Г.

 В Общинска избирателна комисия Сърница е постъпило писмо от председателя на Комисията за противодействие на корупцията и отнемане на незаконно придобито имущество към Общински съвет Сърница с техен изх.№ СРОбС-232/16.09.2021г. и с наш вх.№58/20.09.2021 г. в което е препратен за разглеждане по компетентност получен при тях сигнал за наличие на несъвместимост на изборна длъжност на общински съветник от Общински съвет Сърница, а именно Салих Салихов Османджиков – председател на Общински съвет Сърница.

 Съобразно приложените към писмото материали се установява, че в деловодството на Общински съвет Сърница е постъпил сигнал с преписка към него от Комисията за противодействие на корупцията и за отнемане на незаконно придобито имущество (КПКОНПИ) с техен изх.№ ЦУ-01-12959 от 06.07.2021г. и вх.№ на Общински съвет Сърница СРОбС-0173 от 15.07.2021г. Сигналът е препратен от КПКОНПИ от Специализираната прокуратура на Република България.

 В сигнала на Специализираната прокуратура е посочено, че са налице предпоставки за наличие на конфликт на интереси, които КПКОНПИ в препращащото писмо е класифицирало като несъвместимост съобразно заеманата от Салих Салихов Османджиков длъжност – Председател на Общински съвет Сърница, с участието му в три търговски дружества, а именно ЕТ „Османджик” с ЕИК 112128891, „ОСМАНДЖИК” ЕООД с ЕИК 112667180 и „ОСМАНДЖИК-72” ЕООД с ЕИК 202184647.

 На 28.07.2021г. ресорната комисия към Общински съвет Сърница - Комисията за противодействие на корупцията и отнемане на незаконно придобито имущество към Общински съвет Сърница е разгледала така подадения сигнал, като е взела решение да се изискат допълнителни документи от кмета на Община Сърница във връзка с търговските дружества, които са собственост на Община Сърница или в които Община Сърница притежава дялово участие в капитала им, както и за органите на управление на тези дружества. В заседанието на комисията и при вземането на решението не е участвал Салих Салихов Османджиков, като същият подал декларация по реда на чл.63 от Закона за противодействие на корупцията и за отнемане на незаконно придобито имущество с вх.№ 29 от 28.07.2021г. за наличие на частен интерес и отвод от участие и гласуване в заседание на комисията във връзка с разглеждане на горепосочения сигнал.

 В изпълнение на решението на Комисията за противодействие на корупцията и отнемане на незаконно придобито имущество към Общински съвет Сърница от 28.07.2021г., председателят ù писмо с изх.№ СРОбС-0196/06.08.2021г. е изискал информация от кмета на Община Сърница относно следните обстоятелства:

1. Подробен списък на общински дружества, в които Община Сърница е собственик на капитала на дружеството;
2. Подробен списък на дружествата, в които Община Сърница притежава дялово участие в капитала на търговското дружество, без значение за процентното му съотношение;
3. В списъците по т.1 да бъде посочен размера на капитала, собственост на Община Сърница, размера на капитала на други лица, ако дружествата са собственост на повече от едно лице, лицата, които участват в ръководните и изпълнителните им органи.

Изискано е справката да се изготви за периода от септември месец 2019 г. до настоящият момент.

 С писмо с вх.№ СРОбС – 197/09.08.2021г. кмета на Община Сърница е върнал отговор, като е посочил, че:

* Община Сърница няма регистрирани общински търговски дружества, чиито едноличен собственик на капитала да е;
* Община Сърница не участва като собственик на част от капитала на други търговски дружества, регистрирани на територията на Република България или извън нея.

 На свое редовно заседание от 07.09.2021г. Комисията за противодействие на корупцията и отнемане на незаконно придобито имущество към Общински съвет Сърница е разгледала цялата преписка, както и допълнително получените документи от кмета на Община Сърница. В заседанието и в последвалото гласуване не е взел участие Салих Салихов Османджиков, като същият е подал подал декларация по реда на чл.63 от Закона за противодействие на корупцията и за отнемане на незаконно придобито имущество с вх.№ 30 от 07.09.2021г. за наличие на частен интерес и отвод от участие и гласуване в заседание на комисията във връзка с разглеждане на горепосочения сигнал. Комисията е излязла с решение, в мотивите на което е посочено, че не счита, че е налице несъвместимост за заемане на изборна длъжност от Салих Салихов Османджиков, за което представя подробна обосновка, но предвид разпоредбите на чл.30, ал.6, ал.7 и ал.8 от Закона за местното самоуправление и местната администрация счита, че компетентният орган за произнасяне за наличие на несъвместимост с изборна длъжност на общински съветник е Общинска избирателна комисия Сърница. Поради комисията е прекратила преписката и е изпратила същата за разглеждане по компетентност от Общинска избирателна комисия Сърница.

 На основание чл.30, ал.6, изр.първо от Закона за местното самоуправление и местната администрация Общинска избирателна комисия Сърница със свое писмо с изх.№128/24.09.2021 г. е уведомила лицето Салих Салихов Османджиков за така подадения сигнал, като му е предоставила възможност за представяне на писмени възражения в тридневен срок от датата на получаване на уведомлението. С възражение с вх.№59/28.09.2021 г. Салих Салихов Османджиков, в законово определения срок за това, е представил писмено възражение срещу така подадения сигнал, като е представил подробни мотиви за липсата на основания и ненарушение от негова страна на разпоредбите на чл.34, ал.5 от Закона за местното самоуправление и местната администрация.

 От представените с преписката документи, както и извършените справки от официалната интернет страница на Търговския регистър, поддържан от Агенцията по вписвания, както и след детайлно запознаване с действаща нормативна уредба Общинска избирателна комисия Сърница констатира следното:

 Лицето Салих Салихов Османджиков е избран да общински съвет от Общински съвет Сърница съобразно Решение № 49–МИ от 28.10.2019 г. на Общинска избирателна комисия Сърница след проведени на 27.10.2019 г. избори за общински съветници и кметове. Със свое Решение № 1 от 07.11.2019 г. Общински съвет Сърница е избрал за председател на Общински съвет Сърница лицето Салих Салихов Османджиков с ЕГН \*\*\*\*\*\*\*\*\*\*. Същото в законовопредвидения срок съобразно Закона за противодействие на корупцията и за отнемане на незаконно придобито имущество е подало декларация към Общински съвет Сърница за липса на несъвместимост със заеманата от него длъжност в Общински съвет Сърница.

 Съобразно разпоредбите на чл.34, ал.5 от Закона за местното самоуправление и местната администрация общинският съветник не може:

1. да бъде член на управителен, надзорен или контролен съвет, съвет на директорите, контрольор, управител, прокурист, търговски пълномощник, синдик или ликвидатор на търговски дружества с общинско участие или директор на общинско предприятие;
2. да заема длъжност като общински съветник или подобна длъжност в друга държава – членка на Европейския съюз;
3. да извършва дейности, които водят до нарушаване на забрана или ограничение по [глава осма, раздел ІІ от Закона за противодействие на корупцията и за отнемане на незаконно придобитото имущество](https://web.apis.bg/p.php?i=3263996&b=0#p36607116).

В Закона за местното самоуправление и местната администрация като общ закон и в Закона за противодействие на корупцията и за отнемане на незаконно придобито имущество като специален закон не са предвидени специални предпоставки за несъвместимост със заеманата длъжност на председателя на общинския съвет различни от тези на общинския съветник. Предвид това, както и обстоятелството, че председателят на общинския съвет се явява „пръв сред равни”, следва да се приложат разпоредбите на чл.34, ал.5 от Закона за местното самоуправление и местната администрация при определяне на случаите, в които е налице несъвместимост на общински съветник ( в настоящият случай председател на общински съвет) със заеманата от него длъжност.

 След справка в Търговския регистър за вписаните обстоятелства на юридически лица-търговци се установи следното:

* ЕТ „Османджик” с ЕИК 112128891 е вписан като физическо лице търговец лицето Салих Салихов Османджиков с ЕГН \*\*\*\*\*\*\*\*\*, който по силата на разпоредбите на Търговски закон се явява едноличен собственик на търговското предприятие. Вписването е извършено съобразно фирмено дело № 2407/1993 520. Като предмет на дейност е посочено: извършване на всестранна вътрешна и външнотърговска дейност, покупка на стоки в първоначален, преработен и обработен вид, с цел продажба, производство на стоки с цел продажба, внос и износ на хранителни и промишлени стоки, ресторантьорство с откриване на заведения. хотелиерство, посредническа дейност, валутни сделки, покупко продажба на дърва, дървен материал и изделия от дърво, организиране на електронни игри. аудио и звукозаписи, ремонт на автомобили, производство и търговия със селскостопанска продукция от растителен и животински произход, извършване на всякаква стопанска дейност незабранена от закона
* „ОСМАНДЖИК” ЕООД с ЕИК 112667180 е вписано като дружество с ограничена отговорност с един собственик на капитала, а именно лицето Салих Салихов Османджиков с ЕГН \*\*\*\*\*\*\*\*\*\*. Вписването е извършено съобразно фирмено дело № 913/2007 520. Като предмет на дейност е посочено: ТЪРГОВИЯ, ПОКУПКА НА СТОКИ ИЛИ ДРУГИ ВЕЩИ С ЦЕЛ ПРЕПРОДАЖБА В ПЪРВОНАЧАЛЕН, ПРЕРАБОТЕН ИЛИ ОБРАБОТЕН ВИД; ПРОДАЖБА НА СТОКИ СОБСТВЕНО ПРОИЗВОДСТВО; КОМИСИОННИ, СПЕДИЦИОНИ И ПРЕВОЗНИ СДЕЛКИ; СДЕЛКИ С ИНТЕЛЕКТУАЛНА СОБСТВЕНОСТ; ВЪНШНА И ВЪТРЕШНА ТЪРГОВИЯ, ДЪРВОДОБИВ, ДЪРВОПРЕРАБОТВАНЕ И ТЪРГОВИЯ С ДЪРВЕН МАТЕРИАЛ, ПРОИЗВОДСТВО НА СТОКИ С ЦЕЛ ПРОДАЖБА, СКЛАДОВА ДЕЙНОСТ, ТЪРГОВИЯ СЪС ЗЪРНО, ДЕЙНОСТ ПО ТЪРГОВСКО ПРЕДСТАВИТЕЛСТВО И ПОСРЕДНИЧЕСТВО, ТУРИСТИЧЕСКА, РЕКЛАМНА, ВЪНШНО ТЪРГОВСКА ДЕЙНОСТ, СТРОИТЕЛСТВО, ЛИЗИНГ, ТЪРГОВСКО ПРЕДСТАВИТЕЛСТВО НА БЪЛГАРСКИ И ЧУЖДЕСТРАННИ ФИЗИЧЕСКИ И ЮРИДИЧЕСКИ ЛИЦА, ИНВЕСТИРАНЕ В ДЕЙНОСТИ И ПРЕДПРИЯТИЯ, ТЪРГОВИЯ С ГОРИВА, ХОТЕЛИЕРСТВО, ПОКУПКА, СТРОЕЖ И ОБЗАВЕЖДАНЕ НА НЕДВИЖИМИ ИМОТИ С ЦЕЛ ПРОДАЖБА, КАКТО И ВСЯКА ДРУГА ДЕЙНОСТ НЕ ЗАБРАНЕНА ОТ ЗАКОНА. За управител на дружеството е вписано лицето Салих Салихов Османджиков с ЕГН \*\*\*\*\*\*\*\*\*.
* „ОСМАНДЖИК-72” ЕООД с ЕИК 202184647 е вписано като дружество с ограничена отговорност с един собственик на капитала, а именно лицето Салих Салихов Османджиков с ЕГН \*\*\*\*\*\*\*\*\*\*. Вписването е извършено съобразно номер на заявление 20120810115310. Като предмет на дейност е посочено: Покупка на стоки или други вещи с цел продажба в първоначален, обработен или преработен вид; продажба на стоки от собствено производство; дърводобив, първична и вторична преработка на дървени материали; внос и износ на дървен материал и изделия от него; внос на моторни превозни средства, части и агрегати за тях и сервизна дейност по обслужването им; покупка, проектиране, строителство, обзавеждане и ремонт на недвижими имоти, включително продажбата им или отдаването им под наем; транспортни и спедиционни услуги; международен автомобилен транспорт; ресторантьорска дейност; комисионни, превозни и складови сделки; туристически, хотелиерски, рекламни, информационни, програмни, импресарски или други услуги; сделки с интелектуална собственост; търговско представителство и посредничество; както и всякаква друга стопанска дейност, незабранена от закона. За управител на дружеството е вписано лицето Салих Салихов Османджиков с ЕГН \*\*\*\*\*\*\*\*\*\*.

От горепосочената информация се констатира, че лицето Салих Салихов Османджиков с ЕГН \*\*\*\*\*\*\*\*\*\* е едноличен търговец, собственик на капитала на още две търговски дружества и управител на две търговски дружества. Също така се констатира, че горепосочените търговски дружества са изцяло собственост на лицето Салих Салихов Османджиков, т.е не е налице общинско участие в тях или Община Сърница да е собственик на част от капитала в тях.

 От информацията, предоставена от кмета на Община Сърница е видно, че Община Сърница няма регистрирани общински търговски дружества, чиито едноличен собственик на капитала да е, както и че Община Сърница не участва като собственик на част от капитала на други търговски дружества, регистрирани на територията на Република България или извън нея

 От така изложените факти и обстоятелства може да се направи обоснован извод, че **не е налице несъвместимост съобразно разпоредбите на чл.34, ал.5 от Закона за местното самоуправление и местната администрация на лицето Салих Салихов Османджиков с ЕГН \*\*\*\*\*\*\*\*\*\* със заеманата от него длъжност като председател на Общински съвет Сърница**. Това е така, защото съобразно разпоредбите на горепосочения законов текст би било налице несъвместимост с изборна длъжност на общински съветник, респективно председател на общински съвет ако заема и длъжност като член на управителен, надзорен или контролен съвет, съвет на директорите, контрольор, управител, прокурист, търговски пълномощник, синдик или ликвидатор на търговски дружества с общинско участие или директор на общинско предприятие. В настоящият случай лицето Салих Салихов Османджиков заема длъжност като член на контролен орган на търговски дружества, но същите дружества видно от справките в Търговския регистър за вписани обстоятелства не са общински или пък част от капитала им да е общински. Поради което за лицето Салих Салихов Османджиков с ЕГН \*\*\*\*\*\*\*\*\*\* липсват предпоставки за наличие на несъвместимост със заеманата от него длъжност като председател и общински съветник в Общински съвет Сърница.

 Предвид гореизложеното и на основание чл.85, ал.4 и чл.87, ал.1, т.1 от Изборния кодекс и чл.30, ал.6 от Закона за местното самоуправление и местната администрация във връзка с чл.34, ал.5 и ал.6 от Закона за местното самоуправление и местната администрация Общинска избирателна комисия Сърница

РЕШИ:

1. Отхвърля като неоснователен полученият сигнал с вх.№58/20.09.2021 г. за наличие на несъвместим с изборна длъжност на общинския съветник и председател на Общински съвет Сърница Салих Салихов Османджиков с ЕГН\*\*\*\*\*\*\*\*\*\*.

2. Приема за установено по отношение на общинския съветник и председател на Общински съвет Сърница Салих Салихов Османджиков с ЕГН \*\*\*\*\*\*\*\*\*\*, че за същият не е налице несъвместим с изборна длъжност съобразно разпоредбите на чл.34, ал.5 от Закона за местното самоуправление и местната администрация.

 Настоящото решение следва да бъде съобщено на заинтересованите лица по реда на чл.87, ал.2 от Изборния кодекс.

 Същото подлежи на обжалване по реда на чл.30, ал.8 от Закона за местното самоуправление и местната администрация във връзка с чл.459 от Изборния кодекс в 7-мо дневен срок от обявяването му, като жалбата се подава чрез Общинска избирателна комисия Сърница до Административен съд Пазарджик.

Председател:

Аки Кадри Пехливан: ……………………………….

Зам. председател:

Кемал Зекиров Трампов………………………………………………………..